DA ontstoke oor parlement se kommunikasie ná Strafhof-uitspraak | Maroela Media
Siphosezwe Masango van die ANC het Donderdag in ŉ verklaring, vermoedelik namens alle LP’s wat op die komitee verteenwoordig word, gesê Suid-Afrika was geregverdig om nie die Soedannese president Omar al-Basjir in hegtenis te neem nie, toe hy in 2015 die land besoek het vir die Afrika Unie-beraad.
Sy verklaring was in reaksie op ŉ uitspraak deur die Internasionale Strafhof in Den Haag, Nederland, wat bevind het dat Suid-Afrika, ŉ lid van die Roomse Statuut, versuim het in sy verpligting om Al-Basjir in hegtenis te neem en oor te gee ná ŉ versoek van die Strafhof.
“Die voorsitter kan nie voorgee om namens die komitee praat nie. Verskeie partye is by die forum betrokke en sulke uitsprake kan slegs gedoen word sodra resolusies uiteindelik deur komitee geneem is,” het John Steenhuisen, hoofsweep van die DA, gesê. “Die uitspraak van die Internasionale Strafhof is nie na die parlement gebring nie en hierdie uitsprake is dus in geheel vals.”
Steenhuisen het gesê die verklaring is ŉ poging om die negatiewe publisiteit, wat deur die Internasionale Strafhof gegenereer is, te versag.
Masango het Donderdag in sy verklaring gesê indien die uitspraak volhou dat Suid-Afrika die president van Soedan in hegtenis moes geneem het, is dit regverdiging genoeg vir die Suid-Afrikaanse regering om die Strafhof dringend te verlaat.
DOM SOOS N BROOD
Moenie ‘n brood so beledig nie!
Geen wonder Suid Afrika word al hoe meer as n “muishond-land” genoem. En om te dink dat hierdie man se misdade teen oor sy eie kleur mense was… Net soos ou mal Bob noord v ons. Siek!